Μίκαελ Λάουντρουπ

O Μίκαελ Λάουντρουπ (δανικά: Michael Laudrup, γεννήθηκε 15 Ιουνίου 1965) είναι Δανός πρώην ποδοσφαιριστής, που αγωνιζόταν ως συνήθως ως επιθετικός μέσος και νυν προπονητής ποδοσφαίρου. Θεωρείται ως ένας από τους σπουδαιότερους ποδοσφαιριστές της γενιάς του και ένας από τους καλύτερους Σκανδιναβούς όλων των εποχών. Το 2000 ψηφίστηκε 55ος καλύτερος ποδοσφαιριστής του 20ού αιώνα από την IFFHS. Ο αδερφός του Μπρίαν είναι επίσης επιτυχημένος ποδοσφαιριστής, ενώ υπήρξαν και συμπαίκτες.

 Καριέρα 
Η επαγγελματική του καριέρα ξεκίνησε το 1981 στη δανική Κοπεγχάγη Μπόλντκλουμπ και τελείωσε το 1998 στον Άγιαξ. Στο ενδιάμεσο αγωνίστηκε σε μερικές από τις πιο ιστορικές ομάδες της Ευρώπης, όπως η Γιουβέντους, η Μπαρτσελόνα και η Ρεάλ Μαδρίτης. Η καριέρα του  ξεκίνησε στις τάξεις των νέων της  Μπρόντμπυ, όπου έκανε το ντεμπούτο του στην πρώτη κατηγορία της Δανίας σε ηλικία μόλις 16 ετών. Η ποιότητά του δεν πέρασε απαρατήρητη και σε ηλικία μόλις 18 ετών, έκανε την πρώτη του εμφάνιση του με την εθνική ομάδα της Δανίας, πριν μετακομίσει ένα χρόνο αργότερα στην ομάδα της Γιουβέντους στο Τορίνο. Μεταξύ του 1989 και 1994, υπήρξε μέλος της σπουδαίας Μπαρτσελόνα του Γιόχαν Κρόιφ, κατακτώντας εννέα τρόπαια, μεταξύ των οποίων τέσσερις Λα Λίγκα και ένα Κύπελλο Κυπελλούχων. Το 1994 μεταγράφηκε στη Ρεάλ Μαδρίτης κατακτώντας το πρωτάθλημα, το πρώτο για το σύλλογο μετά από πέντε χρόνια.  

Έκανε το ντεμπούτο του στην Εθνική Δανίας, το 1982, με την οποία αγωνίστηκε έως και το 1998, όντας βασικό στέλεχος και πραγματοποιώντας 104 επίσημες συμμετοχές, σημειώνοντας και 37 γκολ.  Υπήρξε και 28 φορές αρχηγός της, από το 1994 και μετά. Με την Εθνική του συμμετείχε σε τρία Ευρωπαϊκά Πρωταθλήματα: 1984, 1988 και 1996, καθώς και σε δύο Παγκόσμια Κύπελλα: 1986 και 1998. Το 1995, κατέκτησε και το Κύπελλο Συνομοσπονδιών, το πρώτο στην ιστορία της Δανίας. 

Το 2000 ψηφίστηκε 55ος καλύτερος ποδοσφαιριστής του 20ού αιώνα στις εκλογές της IFFHS και κορυφαίος της χώρας του.
Μεταξύ άλλων διακρίσεων που έλαβε κατά το τέλος της καριέρας του ήταν την ίδια χρονιά, όταν ψηφίστηκε ο καλύτερος ξένος του Ισπανικού ποδοσφαίρου, τα τελευταία 25 χρόνια. Τον Απρίλιο του 2000, έγινε ιππότης, λαμβάνοντας το Μετάλλιο του Ντάνεμποργκ. Το 2003, στη γιορτή της UEFA επιλέχτηκε από τη Δανική Ποδοσφαιρική Ένωση, ως ο Χρυσός παίκτης των προηγούμενων 50 ετών.UEFA.com, Golden Players take center stage , 29 November 2003. Το 2006, ονομάστηκε επισήμως από τη Ένωση, ως ο καλύτερος Δανός ποδοσφαιριστής όλων των εποχών.Michael Laudrup bedste spiller gennem tiderne , DBU.dk, 13 November 2006  Το 2004, επελέγη στη λίστα του Πελέ, FIFA 100, η οποία περιέχει τους 125 σπουδαιότερους εν ζωή ποδοσφαιριστές όλων των εποχών. Το 2013, η Marca, τον συμπεριέλαβε ανάμεσα στους 11 καλύτερους ξένους της Ρεάλ Μαδρίτης. Ο Λάουντρουπ, θεωρείται από κάποιους, ο καλύτερος Σκανδιναβός ποδοσφαιριστής όλων των εποχών, προσπερνώντας τον Γκούναρ Νόρνταλ και τον Ζλάταν Ιμπραΐμοβιτς.

Μετά το τέλος της καριέρας του, ο Λάουντρουπ, έγινε προπονητής και από το 2000 έως και το 2002 υπήρξε βοηθός στη Εθνική Δανίας. Το 2002, ανέλαβε ως πρώτος προπονητής τη δανική Μπρόντμπυ, όπου παρέμεινε έως και το 2006, κατακτώντας και ένα Πρωτάθλημα Δανίας. Το 2006, ανέλαβε τη Χετάφε, με την οποία σημείωσε εξαιρετική πορεία στο Κύπελλο Ισπανίας και στο UEFA. Κατόπιν, έγινε προπονητής στη Σπαρτάκ Μόσχας, τη Μαγιόρκα και στη Σουόνσι Σίτι. ¬

Τίτλοι και διακρίσεις

Ποδοσφαιριστής	
Γιουβέντους
 Διηπειρωτικό Κύπελλο : 1985
 Πρωτάθλημα Ιταλίας : 1985–86
Μπαρτσελόνα
 Κύπελλο Ισπανίας : 1989–90
 Πρωτάθλημα Ισπανίας (4): 1990–91 , 1991–92 , 1992–93 , 1993–94
 Σούπερ Κύπελλο Ισπανίας  (2): 1991 , 1992
 Ευρωπαϊκό Κύπελλο : 1991–92
 Σούπερ κύπελλο UEFA : 1992
Ρεάλ Μαδρίτης
 Πρωτάθλημα Ισπανίας : 1994–95
Άγιαξ
 Πρωτάθλημα Ολλανδίας : 1997–98
 Κύπελλο Ολλανδίας KNVB : 1997–98
Δανία
 Κύπελλο Συνομοσπονδιών FIFA : 1995
Ατομικές διακρίσεις
 Δανός Παίκτης της Χρονιάς (2) : 1982, 1985
 Βραβείο Don Balón  - Καλύτερος ξένος παίκτης της ισπανικής Λίγκας της Χρονιάς : 1991–92
 Ομάδα ESM της Χρονιάς : 1994–95  
 Καλύτερη ομάδα Παγκόσμιου Κυπέλλου : 1998 
 Καλύτερος ξένος παίκτης στο ισπανικό ποδόσφαιρο τα τελευταία 25 χρόνια : 1974-1999
 UEFA Golden Player (Κορυφαίος Δανός ποδοσφαιριστής των τελευταίων 50 ετών) : 2003 
 FIFA 100
 IFFHS : 55ος καλύτερος ποδοσφαιριστής του 20ού αιώνα και κορυφαίος της χώρας του 
 Ο καλύτερος παίκτης της Δανίας όλων των εποχών : 2006 
 Καλύτερος παίκτης της Σκανδιναβίας όλων των εποχών : 2015 
 Δανέζικο ποδόσφαιρο Hall of Fame
 World Soccer περιοδικό : Οι 100 καλύτεροι ποδοσφαιριστές όλων των εποχών

Προπονητής	
Μπρόντμπι
 Δανική Σούπερλιγκα : 2004–05
 Κύπελλο Δανίας : 2002–03 , 2004–05
 Σούπερ Κύπελλο Δανίας: 2002
Σουόνσι
 Κύπελλο : 2012–13
Λέχβια
 Πρωτάθλημα Qatar Stars : 2014–15
 Κύπελλο Πρίγκιπα : 2014–15
Ατομικές διακρίσεις
 Δανός προπονητική της Χρονιάς: 2002–03 , 2004–05

 Παραπομπές 

 Εξωτερικοί σύνδεσμοι 




 Brøndby IF profile 
 Danish national team profile  

Κατηγορία:Δανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Δανίας Κ17
Κατηγορία:Ποδοσφαιριστές Εθνικής Δανίας Κ19
Κατηγορία:Ποδοσφαιριστές Εθνικής Δανίας Κ21
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Κυπέλλου Συνομοσπονδιών FIFA 1995
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Κοπεγχάγη Μπόλντκλουμπ
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Βίσελ Κόμπε
Κατηγορία:FIFA 100
Κατηγορία:Δανοί προπονητές ποδοσφαίρου
Κατηγορία:Προπονητές Πριμέρα Ντιβιζιόν
Κατηγορία:Προπονητές ποδοσφαίρου Χετάφε ΚΦ
Κατηγορία:Προπονητές ποδοσφαίρου ΡΚΝ Μαγιόρκα
Κατηγορία:Προπονητές ποδοσφαίρου Σπαρτάκ Μόσχας
Κατηγορία:Προπονητές ποδοσφαίρου Σουόνσι Σίτι
Κατηγορία:Προπονητές ποδοσφαίρου Αλ Ραγιάν ΣΚ
Κατηγορία:Προπονητές της Πρέμιερ Λιγκ
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Χρυσοί Παίκτες ΟΥΕΦΑ
Κατηγορία:FIFA Century Club